Ing Denmark, Uskup Diego pepanggihan kaliyan Uskup Agung Andrew Sunesen lan rencana palakrami dipunsarujuki. Nalika taun 1205, Uskup Diego ngawontenaken lelampahan kaping kalih dhumateng Denmark kanggé methuk sang putri, ananging rencana palakrami dipunbatalaken setunggal pihak déning sang putri. Sasampunipun misi ing Denmark, Uskup Diego tindak dhumateng Roma lan nglajengaken lelampahanipun dhumateng Montpellier, Prancis Kidul ing pundi bidaah Albigensian lan Catharist ngancam Gréja Katulik. Ing mrika, panjenenganipun pepanggihan kaliyan tiga 'pontiff legates' Arnoud Amaury, Peter of Castelnau, lan Maitre Raoul ingkang ngalami frustasi salebetipun misinipun merangi bidaah. Uskup Diego salajengipun gadhah inisiatif kanggé mbiyantu katiga utusan paus kasebat kanthi preaching mendicancy.